તિનસુકીયા: પશ્ચિમ બંગાળ અને અસમમા બીજા ચરણમાં પણ બંપર વોટિંગ જોવા મળ્યું હતું. બંગાળમાં 79.51 ટકા મતદાન થઇ ચુક્યું છે. જ્યારે આસામની 60 સીટો પર 82.21 ટકા મતદાન થયું હતું. તેની પહેલા બંન્ને રાજ્યોમાં અમુક વિસ્તારોમાં હિંસા પણ જોવા મળી હતી. આસામમાં કામરૂપ જિલ્લાનાં છયગાવ પોલીસ સ્ટેશન પર સીઆરપીએફ અને મતદાતાઓ વચ્ચે ધર્ષણ થયું હતું. પરિસ્થિતી પર કાબુ મેળવવા માટે સીઆરપીએફ દ્વારા લાઠીચાર્જ અને હવામાં ફાયરિંગ કરાયું હતુ. જેમાં ચાર લોકો ઘાયલ થયા હોવાની માહિતી મળી રહી છે.